Pamokos „Lietuvos Respublikos institucijos“ planas
Pamokos uždavinys 
Gebėti įvardinti ne mažiau kaip po dvi LR Seimo, Vyriausybės ir Prezidentūros funkcijas.
Pamokos eiga
· Pamoka pradedama prie LR Seimo rūmų. Mokiniai yra supažindinami su Seimo institucija, funkcijomis. Paaiškinama, kas yra frakcija, kokias funkcijas atlieka Seimo vadovybė, kodėl Seimo pirmininkas(-ė) turi tiek daug pavaduotojų, kas yra opozicija. Paaiškinama, kaip vyksta įstatymų  priėmimas, kiek procedūrinių etapų reikia praeiti, kol jis priimamas. 
· Kelionė tęsiama Gedimino prospektu. Galima sustoti prie Konstitucinio Teismo, aptarti jo reikšmę demokratinėje valstybėje.
·  Vyriausybė. Kokia vyriausybės reikšmė valstybėje? Kam reikalingi ministrai? Kiek kuruojamų ministerijų yra pas mus?  Kokias funkcijas atlieka vyriausybė, premjeras(-ė). Kas pavaduoja segančius vyriausybės narius?
· Kelionė tęsiama link Prezidentūros. Ar Lietuvai reikalingas Prezidentas? Kokios jo funkcijos? Ar prezidentas gali viską?
· Pamokos gale mokiniai užpildo užduočių lapą. 
PASTABA 1
Keliaujant galima pasinaudoti Vilniaus kunigaikščio Gedimino progimnazijos sukurta #walk15 programėlės trasa "Kaip kunigaikštis Gediminas iš mokyklos namo ėjo".
PASTABA 2
Pamoką galima praturtinti užsisakant edukacijas/pažintines ekskursijas  visose trijose institucijose. Jose registracija būtina iš anksto. 
PASTABA 3 
[bookmark: _GoBack]REKOMENDUOJAMA  įpareigoti mokinius institucijų pristatymus parengti patiems ir pristatyti klasei.  Mokytojas atliktų pagalbininko ir konsultanto funkcijas. 
